**AIŠKINAMASIS RAŠTAS**

Dėl Molėtų rajono savivaldybės tarybos 2015 m. gegužės 28 d. sprendimo Nr. B1-120 „Dėl Molėtų rajono savivaldybės biudžetinių įstaigų teikiamų atlygintinų paslaugų kainoraščio patvirtinimo“ pakeitimo

**1. Parengto tarybos sprendimo projekto tikslai ir uždaviniai**

Molėtų rajono savivaldybės tarybos 2015 m. gegužės 28 d. sprendimu Nr. B1-120 „Dėl Molėtų rajono savivaldybės biudžetinių įstaigų teikiamų atlygintinų paslaugų kainoraščio patvirtinimo“ (toliau – Paslaugų kainoraštis) buvo patvirtintos įstaigų teikiamų atlygintinų paslaugų kainos.

Utenos rajono savivaldybės visuomenės sveikatos biuras (toliau – biuras) nuo 2014 m. teikia visuomenės sveikatinimo paslaugas Molėtų rajono savivaldybės gyventojams. Organizuoja nemokamas paskaitas, seminarus, akcijas, aktyvias veiklas įvairiomis sveikatos stiprinimo ir išsaugojimo temomis. Viena iš Biuro organizuojamų veiklų – mankštos, kurios vyksta du kartus per savaitę (pirmadieniais ir trečiadieniais, nuo 16 val. iki 17 val. ir nuo 19 val. iki 20 val.) Molėtų pradinės mokyklos sporto salėje. 2016 m. už sporto salės nuomą buvo sumokėta 579 Eur. 2017 m. už patalpų gali tekti sumokėti apie 700 Eur.

Molėtų rajono sporto klubų komandos, kurios dalyvauja Lietuvos Respublikos komandinių sporto šakų federacijų struktūrų organizuojamuose čempionatuose, garsina Molėtų kraštą.

Todėl tikslinga nemokamai teikti patalpų nuomą.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 18 straipsnio 1 dalis.

**3. Galimos teigiamos ir neigiamos pasekmės priėmus siūlomą tarybos sprendimo projektą:**

Teigiamos pasekmės – pakeitus savivaldybės biudžetinių įstaigų teikiamų atlygintinų paslaugų kainoraštį Utenos rajono savivaldybės visuomenės sveikatos biuras, sporto klubų komandos, kurios dalyvauja Lietuvos Respublikos sporto šakų federacijų struktūrų organizuojamuose čempionatuose, galės nemokamai nuomotis sporto sales ir atstovauti Molėtams.

Neigiamos pasekmės – mokyklos negaus lėšų už salės nuomą.

**4. Priemonės sprendimui įgyvendinti**

Teisės akto vykdymas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Kasmet Molėtų pradinė mokykla ir Molėtų r. kūno kultūros ir sporto centras negaus lėšų už salės nuomą.

**6.Vykdytojai, įvykdymo terminai**

Savivaldybės biudžetinių įstaigų direktoriai.